**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F -03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**Pružanje stručne podrške procesu licenciranja u sektoru socijalne zaštite**

Tim za socijalno uključivanje i smanjenje siromaštva Vlade Republike Srbije objavljuje konkurs za izbor konsultanta/konsultantkinje za pružanje stručne podrške organizacijama civilnog društva tokom procesa licenciranja u sektoru socijalne zaštite.

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva (SIPRU), koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Od angažovanog konsultanta/konsultantkinje se očekuje da pruži savetodavnu podršku kao i evaluaciju neophodne dokumentacije za proces licenciranja organizacijama civilnog društva koje su korisnice grant šeme “Podrška razvoju inovativnih modela socijalne uključenosti - LIP 2[[1]](#footnote-1)“ kao i targetiranim pružaocima usluge „Sigurna kuća“ u procesu licenciranja usluge.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Projektni zadatak obuhvata:

* Saradnju sa pružaocima usluga koji bi bili podržani u okviru ove inicijative radi prikupljanja svih relevantnih informacija o potrebnoj podršci (putem telefona, e-maila ili lično). Korisnici su organizacije civilnog društva sa sedištem u Užicu, Beloj Palanci, Surdulici, Kraljevu i Bojniku (Lebane i Medveđa) i Sigurne kuće u Priboju, Zrenjaninu, Somboru, Jagodini i Vlasotincu. Lista pružalaca usluga je okvirna.
* Pružanje podrške pružaocima usluga tokom pripreme neophodne dokumentacije za proces licenciranja (provera dokumentacije u vezi sa ispunjavanjem minimalnih standarda navedenih u Pravilniku o bližim uslovima i standardima za pružanje usluga socijalne zaštite).
* Pružanje podrške SIPRU-u u pogledu revizije ključnih dokumenata u oblasti pružanja usluga socijalne zaštite (npr. Pravilnika o bližim uslovima i standardima za pružanje usluga socijalne zaštite, Pravilnika o licenciranju organizacija socijalne zaštite itd.).
* Obezbediti podršku SIPRU-u u drugim pitanjima koja se tiču procesa licenciranja u oblasti socijalne zaštite (npr. izgradnja kapaciteta, savetodavna pomoć, facilitacija radnih grupa, itd.).

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2020. godine. Konsultanti/kinje koji ispune kriterijume će biti angažovani u periodu od 20. marta do 31. decembra 2020. godine.

**\*\*\***

Tim za socijalno uključivanje i smanjenje siromaštva poziva zainteresovane ponuđače da podnesu svoju izjavu o zainteresovanosti za pružanje navedenih usluga.

**Zainteresovani konsultant/konsultantkinja treba da ispunjava sledeće uslove:**

* Univerzitetska diploma iz oblasti prava, društvenih nauka, političkih nauka ili drugih humanističkih nauka;
* Specijalizacija u domenu sistema socijalne zaštite smatraće se prednošću;
* Minimalno 7 godina relevantnog profesionalnog iskustva u oblasti socijalne zaštite;
* Minimalno 5 godina iskustva u licenciranju usluga socijalne zaštite;
* Iskustvo u radu sa pružaocima usluga socijalne zaštite;
* Odlično razumevanje sistema socijalne zaštite u Republici Srbiji;
* Razumevanje glavnih izazova u licenciranju usluga socijalne zaštite;
* Iskustvo u korišćenju računara i softverskih paketa.

**Izjava o zainteresovanosti treba da sadrži sledeće informacije:** 1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografiju na engleskom jeziku (Prilog 3).

# Izbor će se vršiti primenom metoda: “Izbor pojedinačnih konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>

Molimo da izjavu o zainteresovanosti dostavite elektronskom poštom na adresu [ivana.maksic@gov.rs](mailto:ivana.maksic@gov.rs) najkasnije **do 13.3.2020. godine do 16h**.

**PRILOG 1**

**OBRAZAC IZJAVE O ZAINTERESOVANOSTI**

Izražavam zainteresovanost za pružanje stručne podrške procesu licenciranja u sektoru socijalne zaštite i izvršenje drugih zadataka navedenih u sekciji Projektni zadatak i opis posla i u tu svrhu navodim sledeće informacije:

|  |  |
| --- | --- |
| **Ime i prezime** |  |
| **Adresa** |  |
| **Broj telefona** |  |
| **E-mail adresa** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Institucija/organizacija i kontakt osoba***  ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA**

1. Program lokalnih inicijativa za socijalno uključivanje i smanjenje siromaštva – Podrška razvoju inovativnih modela za socijalno uključivanje – LIP 2 sprovodi se u okviru SIPRU III (Podrška unapređenju socijalnog uključivanja u Republici Srbiji [↑](#footnote-ref-1)